ועדת המדע והטכנולוגיה, כנסת 20, פרוטוקול מספר 67, 2016-07-04 12:30

אורי מקלב: מכובדי השר.

אורי מקלב: אני מתכבד לפתוח ישיבה של ועדת המדע והטכנולוגיה, היום יום שני כ"ח בסיוון תשע"ו, 7.4.2016.

אורי מקלב: על סדר יומנו דיווח של שר המדע והטכנולוגיה, חבר הכנסת אופיר אקוניס, על פעילות משרדו.

אורי מקלב: קודם כל אני שמח לארח אותך, אדוני השר, שמחים כרגיל, בעוד, אני גם יודע שלא היינו צריכים הרבה לחזר אחריך.

אורי מקלב: יותר מאשר העגל רוצה לינוק הפרה רוצה להניק.

אורי מקלב: כשיש עשייה אתה בהחלט בכבוד בא לכאן לוועדה כדי להציג את הפעילות, את מה שהיה ומה שיהיה, ואנחנו נשמח לשמוע סקירה על 2015 ותכניות עבודה ופעילות ל-2016.

אורי מקלב: זה לא רק השם, ועדת המדע והטכנולוגיה ומשרד המדע והטכנולוגיה והחלל, יש לנו הרבה ממשקים.

אורי מקלב: ועדת המדע והטכנולוגיה דנה בהרבה דברים, נחשפת להרבה פעילות של משרד המדע והטכנולוגיה, אנחנו גם יודעים וגם מעריכים את העבודה הזאת.

אורי מקלב: אנחנו יודעים שמוטל לפניך ועליך להיות פורץ דרך, להמשיך להיות פורצי דרך במחקר ולעודד חדשנות, שזה חלק מהמשימות המרכזיות של המשרד, המינוף לצמיחה כלכלית שיש במשרד שלך.

אורי מקלב: מאז שאני עומד בראשות הוועדה נחשפתי, אולי יש קצת, נקרא לזה, חוסר מודעות לעבודת המשרד.

אורי מקלב: אני מביא תמיד דוגמה, כשאומרים חלל חושבים שזה משהו מאוד למעלה ולא מבינים שחלל מכניס בתוכו את כל נושא הלוויינות, הלוויין, שאנחנו מתקדמים בזה, שזה חלק מרכזי מאוד בטכנולוגיה המתקדמת של מדינת ישראל, לא רק במערכת הביטחונית, אלא גם במערכת האזרחית, שהיום זה עוגן לתחום הרפואה ותחום החקלאות.

אורי מקלב: כך שלפעמים יש איזה דימוי שלא מראה את התוכן של הפעילות של המשרד שלך ולכן זו גם ההזדמנות עכשיו להרחיב בפעילות.

אורי מקלב: אני רוצה לציין את הנושא של הפעילות החינוכית, החברתית, הקהילתית, החשיפה והעידוד שאתם עושים, פועלים מאוד מאוד יפה.

אורי מקלב: אני הוזמנתי הבוקר לאיזה אירוע שלא יכולתי להשתתף, אבל אני מלווה אתכם בכמה וכמה אירועים, כולל האירוע האחרון והמרשים ביותר בבנייני האומה, של מדע וקהילה, שאתם - - -

אופיר אקוניס: השקת סל מדע.

אורי מקלב: ראינו את השילוב, ראינו את ראשי הערים וראשי המועצות שהגיעו מכל הארץ, מהצפון והדרום, הם הגיעו בגלל שאתה נותן להם תוכן לכלל הציבור והדרישה היא גדולה מאוד והתועלת היא באמת חשובה.

אורי מקלב: זה נותן המון חשיפה לדברים רבים בתחום הקהילה, כולל בתחום של צמצום פערים דיגיטליים, שאנחנו רואים בזה דגש ששמת מיד עם כהונתך ואתה ממשיך בצמצום הפערים הדיגיטליים בכל מיני פעולות.

אורי מקלב: עוד נושא, ברשותך.

אורי מקלב: בישיבה האחרונה, שלא השתתפת בה ברגע האחרון, זה הנושא של מעמדם של המדענים במשרדים ממשלתיים.

אורי מקלב: אנחנו רואים בזה חשיבות ואתה מוליך את זה.

אורי מקלב: עבודת המדענים במשרדים הממשלתיים היא עבודה שהיא שזורה בכל עבודת המשרד, לכן יש חשיבות מאוד גדולה לפעילות שם ולמעמדם והסדרת הגדרת הפעילות, עם כל ההשלכות של כך.

אורי מקלב: אנחנו גם יודעים שבשנה האחרונה, ודאי תרחיב על כנס החלל העולמי שהיה בישראל, שאתה השתתפת.

אורי מקלב: אתה הולך להגיד על זה מילה?

אופיר אקוניס: נדמה לי שכבר בישיבה הקודמת - - -

אורי מקלב: כן, יכול להיות, למה זה מזכיר לי?

אורי מקלב: אנחנו קיבלנו עכשיו, חברי הוועדה, ואני רואה את פרופ' טרכטנברג, הזמנה למקסיקו לכינוס.

אורי מקלב: מרוב ההתרשמות הם הידקו את הקשרים.

אופיר אקוניס: בוודאי.

אופיר אקוניס: משלחת של חברי כנסת?

אורי מקלב: כן.

אורי מקלב: אנחנו רואים את זה, הם מעוניינים, אנחנו רואים שזה לא היה רק ביקור חד פעמי, אלא זה הידק והרחיב את השיתוף.

אופיר אקוניס: טוב מאוד, מצוין.

אורי מקלב: גם מילה אחת, ברשותך, בתחילת הדברים, אני לא יכול להתאפק ולא להגיד על המעורבות ועל המוטיבציה ועל ההנהגה שלך של המשרד, היא בצורה מכובדת מאוד, מעוררת התפעלות.

אורי מקלב: אתה סוחף את הפעילות יחד איתך, אתה שדרגת את המשרד.

אורי מקלב: בפעם הבאה, בממשלה הבאה, כבר יהיו על זה מאבקים, אני כבר אומר לך שיהיו על זה מאבקים, ראו מה אפשר לעשות גם במשרד המדע והטכנולוגיה.

אופיר אקוניס: זה נכון, מסכים.

אורי מקלב: והפעילות שלך רבה במישור הבינלאומי.

אורי מקלב: באמת הקשרים שיש, הקשרים המסחריים, הקשרים המדעיים, במדינות שזה לא דבר מובן מאליו ושאמנם יכול להיות שהיו עם הערצה למדינת ישראל, אבל לא היה מישהו שיקשור ויעביר את זה לשלב המעשי כדי להגיע להסכמים אפקטיביים ויישומיים.

אורי מקלב: במשמרת שלך ובפעילות שלך ובהכוונה שלך אתה עושה את זה.

אורי מקלב: אז אחרי דברי ההקדמה הקצת ארוכים, אבל שבאמת משקפים את הפעילות, אני אבקש ממך, ברשותך, אדוני השר, להציג בפנינו ולסקור בפנינו את פעילות המשרד.

אופיר אקוניס: תודה, אדוני היושב ראש.

אופיר אקוניס: אני שמח מאוד להיות כאן, אני הבטחתי לכם, כאשר הייתי בישיבה הראשונה שלי כשר מדע בוועדת המדע והטכנולוגיה של הכנסת, לחזור לכאן ולתת בתוך זמן סביר סקירה על פעילויות שייעשו, נעשו חלקן ב-2015, אבל רובן הגדול במחצית הראשונה של 2016, ואתה תראה, כפי שיראו חברי הוועדה והאורחים, שרבים מן הדברים שדובר בהם כדברים תיאורטיים בסקירה הקודמת, נדמה לי, גברתי המנהלת, שזה היה בחודש אוקטובר 2015, בתחילת מושב החורף של הכנסת או בתחילת נובמבר, רוב הדברים ייעשו.

אופיר אקוניס: אני מתכבד להביא את הדיווח הזה בפני ועדת המדע ובעצם להביא אותו בפני הכנסת כגוף המפקח עלינו באופן כללי, וגם באופן ספציפי כוועדה המפקחת על פעילות המשרד הזה.

אופיר אקוניס: אני הגדרתי, אדוני היושב ראש, את החזון של המשרד, החזון של המשרד, בעצם הפעילות העיקרית שלו זה להמשיך ולהוביל את ישראל כגורם ה-high tech nation, האומה הזאת שהיא אומת ההיי טק.

אופיר אקוניס: הדבר הזה לא רק יימשך, אלא הוא יעמיק ויתעצם.

אופיר אקוניס: אנחנו עושים את זה על ידי השקעה של מיליוני שקלים בדור הבא של אנשי תעשיות ההיי טק.

אופיר אקוניס: אני נדרשתי לנושא של יבוא מהנדסים מחו"ל, אני מתנגד לדבר הזה תכלית ההתנגדות.

אופיר אקוניס: אני חושב שהרעיון הזה, שנתמך על ידי אחרים במערכת הפוליטית, כולל בממשלה, הוא רעיון מופרך.

אופיר אקוניס: אין לרעיון הזה שום אחיזה במציאות.

אופיר אקוניס: אני מתנגד לו.

אופיר אקוניס: גם בניגוד לתחזיות אחרות שקראתי פה ושם, שבהם שוק ההיי טק הישראלי מאט או שהוא נמצא בתחרות קשה מול גורמים אחרים בעולם, בעיקר במזרח הרחוק, אבל לא רק, גם באירופה, ננקבו שמותיהן של שתי מדינות, אני אומר לכם שבניגוד לתחזיות הקודרות שוק ההיי טק הישראלי הוא חזק, הוא יציב, הוא בריא.

אופיר אקוניס: נכון, יש תחרות ממדינות נוספות בעולם, זו תחרות בריאה, ההשקעות שלנו היום, אדוני היושב ראש, ותיכף אני אפרט אותן, בונות את המחר של מדינת ישראל, הן הבסיס לתעשייה, הן הבסיס להמשך ההצלחה והמובילות הישראלית שבאה לידי ביטוי בהשקעות אדירות.

אופיר אקוניס: עובדה שישראל היא מדינה שמובילה את החדשנות הישראלית ובכל העולם, למעט מדינה אחת, למעט ישראל, בכל העולם מסתכלים בנו בתדהמה, בהערכה, בהערצה.

אופיר אקוניס: כמובן במדינת ישראל תמיד יהיו דברים להגיד, תמיד אפשר לכתוב דוחות שמציירים אותנו בציורים קודרים יותר.

אופיר אקוניס: לא שאין מה לעשות, יש מה לעשות ואנחנו עושים, ומיד אני מתחיל בפירוט, אבל המצב הוא הרבה יותר טוב מאשר תואר בזמן האחרון.

אופיר אקוניס: לכן כל הרעיון של יבוא מהנדסים בעיניי הוא רעיון מופרך שאני אתנגד לו תכלית ההתנגדות.

אופיר אקוניס: אולי אני אצליח, אולי לא, אבל אני אומר קודם כל את עמדתי כשר מדע וטכנולוגיה.

אופיר אקוניס: מה הם הדגשים ששמנו לפנינו לשנת 2016.

אופיר אקוניס: עידוד המצוינות והגדלת הנגישות למדע וטכנולוגיה.

אופיר אקוניס: בעיקר דיברתי על הדור הבא.

אופיר אקוניס: זה משרד שבונה את העתיד של ישראל.

אופיר אקוניס: יכול להיות, אנחנו עוסקים כמובן הרבה מאוד בהווה, אבל יכול להיות שבגלל שאנחנו בונים את העתיד והעתיד יותר קשה להיראות, אז כפי שאתה אמרת, הדימוי של המשרד היה אולי בעבר אחר, אולי הוא מתחיל להשתנות, אבל אנחנו עושים את זה ושמים דגש, חברי הכנסת טרכטנברג וילין, על בני נוער, על תלמידים בתיכון ועל סטודנטים, בעיקר בפריפריה, אבל לא רק.

אופיר אקוניס: התחומים העיקריים שבהם אנחנו נותנים תמיכה מסיבית, גם כמובן זה בא לידי ביטוי בתקציבים, הם מדע, טכנולוגיה, רובוטיקה וסייבר, כאשר אנחנו מדברים על קידום אוכלוסיות מועדפות במדע וטכנולוגיה ומדגישים את הפריפריה.

אופיר אקוניס: אני רוצה להגיד לכם שיש שינוי אדיר בציבור החרדי, שלדעתי יעשה שינוי הרבה יותר גדול, אפילו שינוי חברתי.

אופיר אקוניס: כאשר אתה מחבר היום צעירים חרדים למדע וטכנולוגיה, כולל מכללות טכנולוגיות, שתלמידים רבים, גם חרדיות וגם חרדים, מתחברים, הדבר הזה יעשה שינוי גם בשוק העבודה.

אופיר אקוניס: כאשר מדברים על חרדים בשוק העבודה, לא מכריחים אף אחד.

אופיר אקוניס: זה יבוא מרצונם החופשי, הם ירצו להשתלב בשוק הזה וכבר היום אני יודע שרבים מהם משתלבים בכל רחבי הארץ.

אופיר אקוניס: זה דבר טוב.

אופיר אקוניס: וכמובן אנחנו מחזקים, גם את האוכלוסייה הערבית וגם אוכלוסיות רבות אחרות, בפריפריה בעיקר.

אופיר אקוניס: תיכף נגיע גם לפריפריה כדי שיובן מה נעשה שם בחודשים האחרונים.

אופיר אקוניס: אני ממשיך, חיזוק מרכזי המחקר והפיתוח האזוריים.

אופיר אקוניס: יש מרכז מגה מו"פ, המוכר לכם, בקרית שמונה.

אופיר אקוניס: זה יבוא לידי ביטוי גם בדיוני התקציב, זה כבר בא לידי ביטוי בדיוני התקציב של המשרד.

אופיר אקוניס: אתמול היה האחרון שבהם, אבל באמת אנחנו כמעט פעם בשבוע במפגש, עם מנכ"ל המשרד, עם ראשי האגפים, שרבים מהם נמצאים כאן, לקראת הדיון שלנו מול משרד האוצר ולקראת הדיון בממשלה.

אופיר אקוניס: אנחנו רוצים לבוא מוכנים לדבר הזה.

אופיר אקוניס: מרכזי המחקר והפיתוח האזוריים, המו"פים, חבר הכנסת ילין, מו"פ שדות נגב למשל כדוגמה, מו"פ הערבה, מו"פים במגזר הערבי, מו"פ השומרון ויהודה.

אופיר אקוניס: אף אחד לא יופלה, אנחנו לא נעצרים בקו זה או בקו אחר, אנחנו נעלה את התקציבים של כולם בהתאמה.

אופיר אקוניס: אנחנו חושבים שמרכזי המחקר והפיתוח מהווים את הבסיס לתעשיית ההיי טק הישראלית, והחדשנות כמובן.

אופיר אקוניס: העמקת והרחבת הקשרים הבינלאומיים.

אופיר אקוניס: אני אכנס מיד לפירוט.

אופיר אקוניס: אנחנו מדברים כמובן על קידום מחקר יישומי באמצעות מענקי מחקר ומלגות, שגם עליהם יפרט אולי המנכ"ל עוד מעט.

אופיר אקוניס: בעניין החלל, אתה דיברת, אדוני היושב ראש, בעזרת ה', בעזרתו ובעזרת גורמים נוספים, אנחנו נשגר ונביא לידי סיום את פרויקט ונוס, שהוא פרויקט ישראלי צרפתי.

אופיר אקוניס: אני מקווה שבמאי, או ביוני לכל המאוחר, של שנת 2017, הלוויין הזה ישוגר.

אופיר אקוניס: אנחנו כבר מתחילים עכשיו, חבר הכנסת טרכטנברג, להתניע את הפרויקט הגדול הבא, זה אני כבר אומר פה, כיוון שאנחנו בדיון גם משודר וגם שקוף וגם אחר כך לפרוטוקול, הפרויקט של שלום, שהוא פרויקט ישראלי-איטלקי.

אופיר אקוניס: משרדי ממשלה נוספים, רבים, יצטרכו לשים פה כסף, אנחנו נצטרך פה איגום משאבים גדול משום שנדרש פה תקציב עתק.

אופיר אקוניס: זה הפרויקט הבא הגדול.

אופיר אקוניס: ונוס הוא ישראל-צרפת, שלום הוא ישראל-איטליה.

אורי מקלב: זאת בשורה, מה שאתה אומר, בגלל שבדיונים שהיו פה בפעם האחרונה - - -

חיים ילין: ממש.

חיים ילין: אפשר לקרוא לזה לפחות הפסקת אש לפני זה, לא צריך שלום.

חיים ילין: קודם כל שתהיה הפסקת אש, צעד צעד.

אופיר אקוניס: מבחינתנו יהיה גם שלום מחר.

אופיר אקוניס: אין לי בעיה.

אורי מקלב: אבל לנו הציגו שפרויקט ונוס הוא הפרויקט האחרון שידוע, עכשיו אתה מחדש לנו את הפרויקט הזה ש - - -

מנואל טרכטנברג: אבל מה הוא הפרויקט?

אופיר אקוניס: תיכף, אני מיד אתן אחר כך - - -

אורי מקלב: זה לוויין.

אופיר אקוניס: מי פה מסוכנות החלל?

אופיר אקוניס: אנחנו ניתן גם לצוותים המקצועיים.

אופיר אקוניס: אני רוצה לפרט את הפעילויות המרכזיות ואת עיקרי המדיניות ואז אנחנו ניכנס לפירוט.

אופיר אקוניס: פעילויות מרכזיות שבוצעו בחציון, גולת הכותרת של פעילות משרד המדע בשנת 2016 היא בעצם מעבר לפעולה שמכונה, אתה היית בה, פרויקט של סל מדע.

אופיר אקוניס: בפרויקט הזה ובמיזם הזה של סל המדע שהוא מקבילה של סל הספורט המוכר כבר לרשויות המקומיות.

אופיר אקוניס: אנחנו מעבירים מקבל לרשויות המקומיות ונותנים להם את האפשרות לבחור את הפעילויות שהן עצמן יעשו בכל מקום ומקום.

אופיר אקוניס: תרצה רשות מקומית מסוימת, גם כמובן באותה הזדמנות היא ממתגת את עצמה כרשות מקומית, עיר או עירייה, שהיא בירת סייבר, היא תעסוק בעיקר בפעילויות סייבר.

אופיר אקוניס: אחרות יכולות לעשות רובוטיקה, כמובן מדעים מדויקים אחרים וכדומה וכדומה.

אופיר אקוניס: אנחנו בסל מדע מעבירים להם מהתקציב, כיוון שאנחנו בשנה ראשונה של סל מדע, לראשונה בתולדות המדינה, התקציב הראשוני הוא 15 מיליון שקל.

אופיר אקוניס: עד סוף השבוע הזה הקולות הקוראים לסל מדע יתפרסמו בעיתונים, אנחנו כמובן נסב את תשומת לבם של הרשויות המקומיות ותחילת התקציב היא כבר ב-1 בספטמבר 2016, כלומר הפעילות תחל במקביל לתחילת שנת הלימודים הבאה עלינו לטובה.

חיים ילין: תקציב שנתי?

אופיר אקוניס: 15 מיליון שקל.

חיים ילין: לא לפרויקט.

אופיר אקוניס: לא, לסל מדע.

חיים ילין: ב-1 בינואר אתה עכשיו שם 30 או 40 מיליון?

אופיר אקוניס: לא, אנחנו זוכים לתקציב דו שנתי, תיכף המנכ"ל יפרט.

חיים ילין: אז תשים 100 מיליון על השנתיים.

אורי מקלב: בוא נראה.

חיים ילין: תקשיב, אני מתמטיקה, לא חלל.

אורי מקלב: 15 כפול רבעון אז זה פי ארבעה.

חיים ילין: אנחנו יודעים לעשות חשבון מהר, יותר מאשר ועדת כספים.

אופיר אקוניס: יפה.

אופיר אקוניס: אז לפני שנכנסת אמרתי שאנחנו בדיוק בונים את התקציב הדו שנתי, כפי שהתבקשנו, ל-2017-2018 ושם בוודאי תהיה - - - אני לא רוצה כרגע להיכנס לסכומים, משום שהדיון עם האוצר עוד לא החל.

אופיר אקוניס: כרגע אנחנו בדיונים פנימיים, אבל ברור כשמש שתקציב סל המדע, שכפי שאמרתי הוא גולת הכותרת של הפעילות, אולי בגרף הבא אפשר יהיה לראות מה הם נושאי התמיכה ומה הם תחומי הפעילויות.

אופיר אקוניס: אני לא בטוח שצריך להקריא את הכול, אבל אתם רואים, החוגים, הקייטנות, ימי השיא, תחרויות, יוזמות, רכישת ציוד, דבר שלא היה קיים, עד 30% תקצוב לרכישת ציוד ואלה הם התחומים שבהם הרשויות המקומיות, אדוני היושב ראש, חברות וחברי הכנסת, הרשויות המקומיות תוכלנה בעצמן להחליט מה הן רוצות.

אופיר אקוניס: אז הזכרתי קודם סייבר ורובוטיקה וכמובן מדעים מדויקים.

אופיר אקוניס: יש לכם בוטניקה ויש לכם מדעי סביבה וארכיאולוגיה ולימודי כדור הארץ, כמובן חלל, ביולוגיה וגם לחרדים ולערבים אנחנו חושבים שהאנגלית היא חשובה ביותר, וגם זה חלק מן הפרויקט הזה שנקרא סל מדע.

חיים ילין: מה שחשוב זה הרציפות, במיוחד כשאתה מדבר מול נוער וחינוך.

חיים ילין: לא יכול להיות שאתה שר, אתה מגיע ואחרי זה יבוא שר.

חיים ילין: בבסיס, כשאתה מדבר על חינוך ולחנך, זה לא שנתיים והולכים הביתה.

אופיר אקוניס: ברור, מה זה?

חיים ילין: אפשר לקבל חתימה ולהביא את זה ל - - -

יעל כהן-פארן: אבל אלה פרויקטים חד שנתיים או רב שנתיים?

אורי מקלב: יש לו טראומה מטיפולי שיניים.

אורי מקלב: שר אחד התחיל בטיפולי שיניים ובאה השרה השנייה והפסיקה את זה ועכשיו עוד פעם מחדשים.

חיים ילין: לא, יש לנו טראומה מהגז.

<פרץ וזאן: ברשותכם, לגבי סל מדע, קודם כל אנחנו מדברים על שינוי מהותי בתפיסה של המשרד.

<פרץ וזאן: ממצב שבו המשרד נותן חוגים או קייטנות למכרזים כאלה ואחרים, אנחנו מעבירים את הכדור לרשויות המקומיות.

<פרץ וזאן: הרשויות האלה, שיתכננו, הם יתכללו, הם יגישו תכניות, אנחנו נאשר והם יבצעו ואנחנו נפקח על רמת ואיכות הביצוע.

<פרץ וזאן: זה הרעיון.

<פרץ וזאן: אנחנו מדברים כעת על 15 מיליון שקלים, זה תקציב שהמשרד מסמן אותו מתקציבו ושם אותו השנה.

<פרץ וזאן: אבל אני רוצה לומר שהרעיון הוא לרב שנתיים ואנחנו כבר מתכננים ל-2017 ו-2018, כפי שנאמר פה על ידי השר, תגבור משמעותי בסל המדע הזה, מכיוון שאנחנו רואים אותו כמכשיר מרכזי להגביר את החינוך המדעי בקרב האזרחים, בקרב הרשויות המקומיות, דרך הרשויות המקומיות.

<פרץ וזאן: זה מכשיר מרכזי ואנחנו הולכים וחותרים לכך שהתקציב הזה יוכפל ואפילו יותר מזה בשנים הקרובות.

אופיר אקוניס: אני רוצה להגיד לחבר הכנסת ילין, שאני חושב שלא יהיה שר שלא ירצה להמשיך ולהעמיק, תמיד זה עוד ועוד תקציבים, את הפעילות של סל מדע, משום שזה נדבך מרכזי בפעילות של משרד המדע מ-2016 והלאה.

חיים ילין: תנו אפשרות שיהיה מצ'ינג על זה.

חיים ילין: תפתחו את זה, שאם יש כספים ממקומות אחרים אפשר להגדיל את הפעילות על בסיס מצ'ינג ולא רק על בסיס זה שרק איתכם עושים את זה.

<פרץ וזאן: אנחנו מדברים על תקצוב של 90% מהפעילות, 10% על ידי הרשות.

<פרץ וזאן: הרשות יכולה להתקשר לגופים אחרים ולבצע.

<פרץ וזאן: הרשות יכולה להתקשר.

חיים ילין: כן, זאת הכוונה.

<פרץ וזאן: היא יכולה כמובן להגדיל את המצ'ינג.

חיים ילין: זאת הכוונה.

אופיר אקוניס: אנחנו בעצם מעבירים כדור לרשויות המקומיות ואני בטוח שרבות מהן - - -

חיים ילין: הם מאוד ישמחו.

אופיר אקוניס: נכון מאוד, אכן כך.

אופיר אקוניס: הפעילות של סל מדע מצטרפת לפעילויות של מדעניות העתיד.

אופיר אקוניס: לפני כמה חודשים השתתפתי איתך, אדוני היושב ראש, בטקס סיום, גם מנו היה בטקס הסיום של מדעניות העתיד, כאן באודיטוריום.

אופיר אקוניס: אנחנו מן הבמה ראינו את ההשתקפות של החברה הישראלית.

אופיר אקוניס: מי שעלה לבמה יכול היה לראות בקהל את כל החברה הישראלית, ערבים וערביות, חרדים וחרדיות, ציונות דתית, חילוניים לגמרי, מכפרים, קיבוצים, ערים גדולות, פריפריה.

אופיר אקוניס: זה היה ממש לבוא ולראות את ישראל, ואגב, הפרויקט הזה הוא אחד המוצלחים ביותר של משרד המדע.

אופיר אקוניס: הוא כמובן נמשך ללא כל קשר, אנחנו גם מגדילים את התקציב, כפי שאתם רואים, וגם באופן טבעי גדלות מספר המשתתפות.

אופיר אקוניס: פעילויות קיץ.

אופיר אקוניס: אנחנו מתחילים עכשיו.

אופיר אקוניס: זה דבר שלא דובר פה, אבל היה ויכוח ציבורי, שגם אתם ודאי השתתפתם בו, לנושא קייטנות הקיץ, המחירים הגבוהים וכדומה.

אופיר אקוניס: ובכן, בעלות של בין 80 ל-90 שקלים לחמישה ימים, זאת פעילות שמשלימה עוד חמישה ימים לפעילויות לקייטנות בכל רחבי הארץ, הפעילויות הללו הן בביקוש אדיר.

אופיר אקוניס: זוהר, כמה היה הביקוש?

אופיר אקוניס: 108 רשויות מקומיות ולכן הוצאנו שני קולות קוראים.

אופיר אקוניס: הקול הקורא השני השלים לרשויות מקומיות ש - - - בקיצור, היה ביקוש גדול.

אופיר אקוניס: שני קולות קוראים.

אופיר אקוניס: הקייטנות הללו יחלו, אני מזמין אתכם, חברי הוועדה, לאחת מהן או לשתיים שאני אבקר לקראת סוף יולי, אם תרצו בכך.

אופיר אקוניס: זה יהיה איפה שהוא ברחבי הארץ.

יעל כהן-פארן: צריך לדאוג שקייטנות מדע יהיו גם לבנות וגם לבנים.

יעל כהן-פארן: הרבה פעמים, לצערנו, רואים בקייטנות הפרדה מגדרית מוכוונת, קצת שיווקית.

יעל כהן-פארן: כמובן שזה לא רצוי ולא ראוי, אבל אני מצביעה על זה שזה קורה הרבה פעמים.

אופיר אקוניס: כל עוד זה תלוי בי אין דבר כזה.

אופיר אקוניס: יכול להיות שאת אומרת שהביקוש הוא יותר, בדרך כלל, כמו במקצועות המדויקים, שאנחנו גם ערים לזה בבתי הספר, יותר של בנים מאשר של בנות.

אופיר אקוניס: אגב, גם זה כבר משתנה, גם זה כבר מתחיל להשתנות, אנחנו בחיים חדשים.

אופיר אקוניס: עדיין יש רוב לבנים, אבל זה לא דבר שהוא - - - אגב, לכן מדעניות העתיד הוא פרויקט שאנחנו מוסיפים לו כל הזמן כסף והוא עונה וזה מאזן במידה כזאת או אחרת.

אופיר אקוניס: מימון משלחות זו החלטת ממשלה שאני הבאתי.

אופיר אקוניס: כפי שאתם רואים, 1258, החלטה תקדימית.

אופיר אקוניס: אנחנו מתחילים במיליון שקלים.

אופיר אקוניס: הממשלה אישרה את הצעתי לפני שלושה חודשים, מה קרה, מה היא בעצם ההחלטה הזאת.

אופיר אקוניס: אני פגשתי במהלך השנה, פחות משנה, עשרה חודשים שאני מכהן כשר מדע, משלחות של נוער ישראלי שיוצא לייצג אותנו בחו"ל, מכל שכבות האוכלוסייה.

אופיר אקוניס: אמרו לי שקשה גם מימון הטיסה, גם מימון השהייה, לכן גם כאן יש קול קורא, ניגשו כמה וכמה, גם רשויות מקומיות וגם ארגונים שאנחנו נשלם להם, גם הממשלה תתקצב את עלות הטיסה וגם את השהות למשלחות הללו.

אופיר אקוניס: הן מייצגות את ישראל.

אופיר אקוניס: תמיד, אני לא זוכר משלחות שחזרו בלי אחת משלוש המדליות, זהב, כסף או ארד.

אופיר אקוניס: זה בא בעיקר בתחום הרובוטיקה, אבל לא רק.

אופיר אקוניס: פעילויות בקהילה.

אופיר אקוניס: יש לכם כאן פירוט של הפעילויות בקהילה, גם פעילויות הקיץ, להב"ה, חוגים, כל הדברים שדיברנו עליהם קודם.

אופיר אקוניס: כמובן ההתנסויות במוזיאונים.

אופיר אקוניס: בדרך כלל משרד החינוך לוקח קרדיט על הדבר הזה משום שהתקנה התקציבית זה דבר שאנחנו ננסה לשכנע אותו שלא יעבור דרך משרד החינוך, אלא יעבור דרכנו ישירות.

אופיר אקוניס: היסטורית זה עובר דרך משרד החינוך.

חיים ילין: להב"ה עובר דרך משרד החינוך.

אופיר אקוניס: לא, אני מדבר על התנסויות במוזיאונים.

אופיר אקוניס: להב"ה זה לגמרי שלנו, על פי החלטת הממשלה הקודמת, השר לפיד והשר פרי, הוא עבר ממשרד האוצר למשרד המדע, ותיכף ידבר גם המנכ"ל וירחיב על הרפורמה שאנחנו מתכוונים להכניס בלהב"ה.

אופיר אקוניס: תמיכה במרכזי מחקר ופיתוח, כפי שאמרתי קודם.

אופיר אקוניס: התמונה הזאת היא תמונה מלפני שבועיים, את מו"פ גולן הסבנו על שמו של ראש הממשלה יצחק שמיר ולכן מעתה אמרו מכון שמיר למחקר.

אופיר אקוניס: הוא בקצרין, הוא על שמו, הוא מצטרף כמובן לקרוב אליו ביותר, בקרית שמונה, שני מרכזים המיועדים לאוכלוסייה הערבית בישראל, בשפרעם ובכפר קרע וכמובן השומרון, בקעת הירדן ויהודה, עד ממש כמעט אילת, כולל השלוחות של ים המלח והערבה, שהן בעין גדי, ברמון והדרומית ביותר בקטורה.

אופיר אקוניס: השכנים שלך, ילין, הם שדות נגב ומו"פ קטיף.

אופיר אקוניס: אני עובר עכשיו ללהב"ה, שבה דיברנו.

אופיר אקוניס: אולי תרחיב קצת, המנכ"ל, לגבי הרפורמה שמתוכננת בלהב"ה.

<פרץ וזאן: להב"ה זה פרויקט לצמצום הפער הדיגיטלי, זה פרויקט שהגיע למשרד לפני כשנה וחצי מהאוצר.

<פרץ וזאן: נכון להיום ישנם 30 סניפים ברחבי הארץ, בעיקר בפריפריה, בני ברק במרכז הארץ, אבל היתר בעיקר בפריפריה, בפריפריה החברתית והגיאוגרפית.

<פרץ וזאן: המכרז אמור להסתיים ביוני שנה הבאה, אנחנו נערכים להוצאת מכרז חדש, כשהמהות של המכרז החדש למעשה זה שני שינויים מרכזיים.

<פרץ וזאן: דבר אחד כמובן זה הגדלת כמות הסניפים והפריסה ברחבי הארץ.

<פרץ וזאן: זה עניין אחד.

<פרץ וזאן: הדבר השני, אנחנו רוצים לעשות שירות נייד, בעיקר הדבר הזה נכון לגבי מועצות אזוריות, לגבי יישובים קטנים בפריסה רחבה, שלא ניתן לפתוח שם סניפי להב"ה עקב בעיות של תקציב כאלה ואחרות ולכן יותר נכון, מבחינתנו, לאפשר שירות כזה נייד שאפשר יהיה לפתוח כיתה לשבוע, למספר ימים, ביישובים על פי דרישה במגזרים כאלה ואחרים, במועצות כאלה ואחרות ולמעשה זה הרעיון.

<פרץ וזאן: אנחנו הולכים לצאת למכרז הזה במהלך 2017.

<פרץ וזאן: עובדים עליו כבר עכשיו, זה לא משהו בתיאוריה, אלא ב-2017 זה כבר אמור לצאת לפועל.

אורי מקלב: התקציב של להב"ה השתנה?

<פרץ וזאן: התקציב של להב"ה, נכון להיום הוא 30 מיליון שקל.

<פרץ וזאן: אנחנו כמובן מתכוונים, באמצעות המכרז החדש, להגדיל תקציב על מנת לאפשר את מה שאמרתי קודם.

אופיר אקוניס: במהלך החודשים האחרונים הוחלפו למעלה מ-1,000 מחשבים במרכזי להב"ה עצמם, תוגברו ההדרכות.

אופיר אקוניס: הכול זה בא מהשטח, כל הדרישות הללו, תחרות תוכנה חופשית לילדים בתכנית, קבוצה מנתיבות זכתה בתחרות.

אופיר אקוניס: מרכזי להב"ה הם מרכזים שוקקים, לצערי אני נאלצתי למסור את מחשב לכל ילד שנשאר במשרד ראש הממשלה, אבל רבות מן ההדרכות של מחשב לכל ילד, אגב, בזמן שאני כיהנתי כסגן שר במשרד ראש הממשלה חולקו 17,000 מחשבים אישיים לבתים, או מחשבי לוח, אני פחות יודע לפרט על זה עכשיו, זה גם לא קשור למשרד המדע, למרות שרבים מן הקורסים של מחשב לכל ילד מתקיימים במרכזי להב"ה.

אופיר אקוניס: השקנו בחודש פברואר את התערוכה הזאת, שהיא באמת פשוט מביאה את ישראל היפה גם לישראלים היוצאים לחו"ל, אתם מכירים את המסדרון הזה שיורד מביקורת הדרכונים ועד הדיוטי פרי, יש שם 56 תמונות שמייצגות את התגליות והפיתוחים הישראליים העיקריים.

אופיר אקוניס: הם בעצם ממצבים את ישראל כמדינה מובילה בתחומי המדע והטכנולוגיה.

אופיר אקוניס: אמורות היו להגיע לכאן חוברות כדי להגביר את החשיפה, הוצאנו חוברות באנגלית ובעברית שהן תקציר של התערוכה הזאת.

אופיר אקוניס: אולי הן יגיעו בדקות הקרובות ואתם תוכלו פה לראות אותן לראשונה.

אופיר אקוניס: אלה דוגמאות מאישים היסטוריים, חקלאות וסביבה, מדעי טבע, טכנולוגיה והנדסה.

אופיר אקוניס: וזאת באמת תערוכה מאוד מוצלחת.

אורי מקלב: זה צריך להיות כשחוזרים לארץ.

אופיר אקוניס: לא, זה כשיוצאים.

אופיר אקוניס: לא, סליחה, כיוון שהמסדרון הזה הוא מסדרון מקביל ובו אתה כאשר אתה נכנס - - -

מנואל טרכטנברג: לא, אולי יתחרטו, אתה יודע, אופס.

אורי מקלב: מיד שיתגעגעו לבוא.

אופיר אקוניס: הם בהחלט יכולים ליהנות, בעיקר היוצאים, אבל גם הנכנסים.

אופיר אקוניס: אני אמור לראות את יושב ראש הכנסת, ראיתי שיש כאן תערוכה של ארץ ישראל יפה, התערוכה הזו היא תערוכה מתחלפת וכאשר היא תסתיים בחודש פברואר או מרץ 17' להציג בנתב"ג אני ארצה להביא אותה גם לכאן.

אופיר אקוניס: לפחות לכמה חודשים.

אופיר אקוניס: אנחנו ברגל השנייה והעיקרית של המשרד.

אופיר אקוניס: דיברנו על פריפריה, דיברנו על השקעות בישראל עצמה ואנחנו - - -

<ענת לוי: 2017 יש את יום המדע אז אולי - - -

אופיר אקוניס: נכון מאוד.

אופיר אקוניס: יכול להיות, זה רעיון טוב.

אופיר אקוניס: חיזוק מעמדה הבינלאומי של ישראל במדע ובטכנולוגיה.

אופיר אקוניס: יש כאן שורה של פעילויות שאפשר כבר להציג אותן.

אופיר אקוניס: ההסכמים הבינלאומיים עם קוויבק, בשבוע שעבר היה כאן סגן ראש ממשלת אתיופיה, עם שר המדע ושר החינוך שלהם, ראש הממשלה יחתום שם על הסכם.

אופיר אקוניס: אני הייתי אמור לחתום עליו בארץ, אבל המארחים של ראש הממשלה התעקשו שהוא יחתום עליו בביקורו באתיופיה במהלך השבוע וההסכם הזה, שגם יקים ג'וינט קומיטי וגם MOU, ייחתם השבוע על ידי ראש הממשלה באתיופיה.

אופיר אקוניס: אנחנו חתמנו על הסכם עם קליפורניה לפני כמה חודשים, כמובן התכנית GIF עם הגרמנים ממשיכה במלוא עוצמתה.

אופיר אקוניס: הם היו פה, אירחנו אותם לפני כשבועיים.

אופיר אקוניס: אנחנו ממשיכים ליישם את ההסכם עם משרד המדע הסיני שנחתם על ידי בבייג'ין בחודש דצמבר.

אורי מקלב: מילה גם על החרם לחוקרים.

אופיר אקוניס: מיד, בהחלט.

אופיר אקוניס: המשלחות ממשיכות לצאת, אירוע מוצלח של ה-falling walls בברלין.

אופיר אקוניס: הקשרים וההסכמים, כפי שהגדרנו אותם כיעדים, עם אוסטריה, אוסטרליה, אמריקה הלטינית והולנד, והמסקנה היא זאת, זאת היא המסקנה.

אופיר אקוניס: אני גם הייתי בביקור בארצות הברית.

אופיר אקוניס: אני אומר לכם וגם אמרתי את זה בישיבה הקודמת, היוזמות האומללות האנטישמיות, המכוערות, שמזכירות, אם למישהו יש זיכרון, אם למישהו יש זיכרון משנות ה-30 של המאה הקודמת, אני אזכיר לו מה היה בשנות ה-30 של המאה הקודמת.

אופיר אקוניס: זה לא פה הבעיה, שום דבר שישראל עושה לא מזכיר את שנות ה-30 של המאה הקודמת.

אופיר אקוניס: יש כמה ארגונים, ניאו פשיסטיים, המכנים את עצמם בשם המצקצק ליברלים והם יוזמים חרמות על ישראל.

אופיר אקוניס: אני אומר לכם, הם בשוליים.

אופיר אקוניס: התופעה הזאת, בניגוד למה שחשבנו בתחילתה, איננה מתרחבת, ההיפך הוא נכון, וכל יחסינו הבילטראליים עם המדינות, אני לא רוצה כרגע לדבר על פורומים בינלאומיים, כאשר מדינה מגיעה לפורום בינלאומי אז בפורום בינלאומי יש כל מיני אמירות אחרות.

אופיר אקוניס: ביחסים בילטראליים היחסים שלנו גדלים, הם מתרחבים, הם מעמיקים, המדינות הללו רוצות את היחסים עם ישראל, רוצות את הג'וינט קומיטיז, רוצות את ה-MOU's, הן רוצות את הדברים האלה, למה?

אופיר אקוניס: הם יודעים ששיתוף הפעולה עם מדינת ישראל, גם במחקרים משותפים ובחשיפה הדדית, משתלמות להן, בדיוק כפי, אני מוכרח להודות, שהן משתלמות גם לנו.

אופיר אקוניס: אני רוצה להגיד לכם שאין כמעט שבוע, שבוע אחד, בלוח הזמנים שלי, שלפחות, אני לא יודע אם זה קורה בסוף, כי זה קשה לעתים, אבל משלחות רבות מסין עושות את דרכן לישראל כל הזמן.

אופיר אקוניס: יש תרומה אדירה כמובן גם לאחוזים של לינת תיירים כתוצאה מכך משום שהם מגיעים לכאן באלפים רבים.

אופיר אקוניס: הדבר הזה הולך ומתחזק.

אופיר אקוניס: אני מבקש למסור לוועדה, כפי שמסרתי לך, אדוני היושב ראש, שעל פי הזמנתו של שר המדע ההודי אני אצא לשם.

אופיר אקוניס: זה היה אמור להיות בנובמבר, זה כנראה יידחה לתחילת דצמבר, בראשות משלחת של אנשי עסקים וכמובן מקבילים מהמשרד לביקור רשמי בהזמנה חמה, כפי שהוא כתב בהזמנתו, הזמנה חמה לביקור בהודו.

אופיר אקוניס: זה אומר משהו.

אופיר אקוניס: יש מדינות נוספות שמזמינות, פשוט קשה להתגבר על כל ההזמנות הללו ולכן את חלקם של הביקורים האלה נדחה לשנת העבודה 2017.

אופיר אקוניס: אני מדבר איתכם על מדינות מזרח אירופה לשעבר, על מדינות אירופה, צפון אמריקה, הרצון האדיר של אמריקה הלטינית להעמיק את הקשרים.

אופיר אקוניס: כמובן מה שקורה במזרח הרחוק זה פלא גדול, בכל העולם, וייטנאם, דרום קוריאה, סין, יפאן, וכפי שאמרתי, הביקור בהודו.

אופיר אקוניס: כל עמותה או תת עמותה אנתרופולוגית, אפילו הם בסוף החליטו שהם לא מחרימים.

אופיר אקוניס: אחרי שעשו יחסי ציבור למסע החרם שלהם גם הם בסופו של דבר החליטו לא להחרים והם יודעים מדוע.

אופיר אקוניס: ההנהלה, החליטו בהצבעה שם, בפורום - - -

אורי מקלב: הייתה יוזמה ולא צלח?

אופיר אקוניס: יכולים ליזום מה שרוצים.

אופיר אקוניס: כל מי שמחליט ליזום את היוזמות המכוערות והאנטישמיות האלה באמת, זה פשוט, זה אפילו מביך לדבר על זה.

אופיר אקוניס: אם לגוף מסוים יש ויכוח פוליטי, וגם כן, לאיזה צורך יש להם בוויכוח הפוליטי?

אופיר אקוניס: אז יהיה ויכוח פוליטי, אבל להחרים זה באמת - - - זה גם לא קורה, לשמחתי, בוודאי לא בהיקפים שחשבנו עליהם בתחילת היוזמות המכוערות הללו, הנתמכות בעיקר על ידי התנועה המכוערת והניאו פשיסטית של ה-BDS.

אופיר אקוניס: בזה סיימנו, הגענו למסקנה שאין חרם.

אופיר אקוניס: הפוך בדיוק קורה, בדיוק הפוך, אבל בדיוק, הבידוד הנוראי שאנחנו נמצאים בו.

אופיר אקוניס: אנחנו סיימנו את החלק הבינלאומי ואנחנו מתקרבים לסיום חיזוק המחקר ועידוד החדשנות, כפי שאמרתי קודם, פרסום קולות קוראים למחקר.

אופיר אקוניס: אני לא יודע אם שמתם לב לפני חודשים, נדמה לי, בכל העיתונים על עמוד שלם, 71 מענקי מחקר בתקציב של 71 מיליון שקל.

אופיר אקוניס: יש לנו מלגות לתארים מתקדמים בתקציב של 20 מיליון שקל, מענקים למחקרים דו לאומיים בתקציב של 26 מיליון שקל.

אופיר אקוניס: הקול הקורא הבא שייצא הוא להחזרת המוחות.

אופיר אקוניס: זה יהיה לראשונה, אני החלטתי שיהיה קול קורא להחזרת מוחות ארצה, אנחנו אמורים לפרסם את הקול הקורא הזה, אני מקווה שבחודשיים הקרובים, עד תחילת ספטמבר נפרסם אותו, ואם לא אז במהלך ספטמבר.

אופיר אקוניס: זה בעקבות פגישה שלי בשגרירות בוושינגטון, שקיימתי עם מוחות מבריקים שלרגע זה העדפתם היא לעבוד, לצערי, או במרילנד או בניו יורק או בסן פרנסיסקו, או במקומות אחרים.

אופיר אקוניס: אנחנו רוצים אותם פה, פה אנחנו רוצים אותם.

אופיר אקוניס: אנחנו נדאג למלגה הזאת, המיוחדת, לראשונה בתולדות המשרד, למוחות חוזרים.

אופיר אקוניס: אני חושב שהפגישה שם, כיוון שלא דיווחתי עליה, בוודאי תרצה להתייחס, הייתה פגישה מרתקת, העשירה אותי בידע עצום, גם עמדה על הבעיות והתוצאה העיקרית שלה זה הקול הקורא שנשיק ממש בהקדם האפשרי.

אורי מקלב: אם היינו מקדמים נספחים מדעיים בשגרירויות, חוץ מתפקיד אחר שיש להם, הם יכלו גם את זה לעשות.

אופיר אקוניס: אני דיברתי על כך, כזכור לך.

אופיר אקוניס: אדוני היושב ראש, אני מבקש להודיע לך שלצערי בעניין זה לא חלה התקדמות.

אופיר אקוניס: הודעתי על הדבר הזה בישיבה הקודמת של ועדת המדע, גם כאחד היעדים של 2016, לצערי, כפי שאתם יודעים נסגרות נציגויות.

אופיר אקוניס: אני לא בטוח כמה זה נבון לסגור נציגויות ישראליות בחו"ל, אני מתנגד נחרצות לסגירת הנציגות בפילדלפיה, אבל אני לא שר האוצר וגם לא שר החוץ.

אופיר אקוניס: אולי בעתיד אני אדאג שהיא תיפתח מחדש.

אופיר אקוניס: כרגע, במעמדי הנוכחי, אין לי אפשרות להשפיע על הדבר הזה.

אופיר אקוניס: אני חושב שזו שגיאה, זו שגיאה לסגור את הנציגות שם ונציגויות אחרות, אנחנו צריכים לפתוח גם נציגויות אחרות וכמובן להכניס לתוכם, כפי שאתה אמרת, כפי שאני הצגתי, חבר הכנסת טרכטנברג, ממש נספחים מדעיים.

אופיר אקוניס: אגב יש כאלה בהודו וגם בסין, נדמה לי, אילנה, זה לא שלנו, הם לא נציגים שלנו, הרעיון - - -

אורי מקלב: ואתה רואה שיש פעילות?

אופיר אקוניס: בוודאי שיש פעילות, ברור.

אופיר אקוניס: הם לא נציגים של המשרד.

אופיר אקוניס: הרעיון היה שהנציגים הללו יהיו נספחים מדעיים שהם אנשי משרד המדע, כפי שיש אנשי משרד הכלכלה שעובדים, או משלחת רכש של משרד הביטחון.

אופיר אקוניס: טוב, יש הרבה משימות, חלקן הגדול הצלחנו, והנה אמרתי לכם כאן, בעניין זה לא חלה התקדמות.

אופיר אקוניס: אני מקווה שבדיווח הבא כן תחול התקדמות.

אופיר אקוניס: אנחנו מתכנסים לסיכום.

אופיר אקוניס: סוכנות החלל הישראלית.

אופיר אקוניס: כידוע לכם אנחנו בתשע המדינות החברות במועדון החלל היוקרתי.

אופיר אקוניס: היה כאן לפני חודש ביקור סופר מוצלח, כמובן לא תקראו על זה בשום מקום, לא ידווח בשום מקום, למה לדווח על דברים חיוביים?

אופיר אקוניס: למה לשמח את אזרחי ישראל ולספר להם שראש נאס"א היה פה בביקור מאוד מוצלח.

אופיר אקוניס: אני הצעתי לארח אותו, במקום באיזה חדרון משעמם באחד המלונות, במצפה הכוכבים בגבעתיים.

אופיר אקוניס: עד היום גבעתיים בשוק מהביקור המוצלח הזה.

אופיר אקוניס: עיר ככה, אתם יודעים, חביבה אך מנומנמת, אבל אירחה למופת, אני מוכרח להגיד לכם, את ראש נאס"א.

אופיר אקוניס: אנחנו משתפים פעולה בצורה הדוקה מאוד.

אופיר אקוניס: אני ביקרתי בנאס"א בחודש פברואר, ב-DC, וכמובן הדבר העיקרי הוא שתהיה לנו נציגות במסע המאויש הבא של נאס"א.

אופיר אקוניס: אני מקווה מאוד שזה יקרה.

אופיר אקוניס: אין החלטה כרגע, גם לא שלהם וגם לא שלנו.

אופיר אקוניס: יש פה מישהו מסוכנות החלל, המנכ"ל?

אופיר אקוניס: הוא בחו"ל, כדאי להיות בארץ מדי פעם.

אורי מקלב: הוא בחלל.

אופיר אקוניס: בסדר, הוא יחזור.

אופיר אקוניס: בדיווח הבא נדאג שהוא גם יהיה פה משום שהוא מינוי חדש, אבי בלסברגר, הוא מנהל חדש, החליף את מנחם קידרון.

<פרץ וזאן: הוא כבר היה פה, הוא הציג פה בוועדה.

אופיר אקוניס: מצוין, אז זה טוב מאוד.

<ענת לוי: יש לנו ועדת משנה חדשה, בראשות חבר הכנסת קיש.

אורי מקלב: שהיא תדון ותזמין ויהיו לנו לא מעט דיונים בעניין הזה.

אופיר אקוניס: אוקיי, מעולה.

אופיר אקוניס: הפעילויות המרכזיות שבוצעו.

אופיר אקוניס: כמובן המינוי של מנכ"ל חדש לסוכנות החלל אחרי פרישתו של מר קידרון, פרסום קול קורא לעידוד המחקר והאקדמיה בתחום החלל.

אופיר אקוניס: שישה מחקרים כאלה בתקציב של כ-5 מיליון שקל.

אופיר אקוניס: שבוע החלל הישראלי היה בתחילת 2016, אנחנו כבר מתחילים להתכונן ל-2017, בהצלחה גדולה מאוד.

אופיר אקוניס: כאן אנחנו קיבלנו מנאס"א את חלקי הניסוי שעשה אילן רמון.

אופיר אקוניס: לדאבון הלב אף אחד מהם לא חזר כתוצאה מהטרגדיה של הקולומביה.

אופיר אקוניס: אחרי שנים ארוכות שהמיידקס נשמר בנאס"א אפשר לראות אותו במשרד המדע בתל אביב, את החלקים שלו, זו מזכרת מטרגדיה גדולה, באדיבותה של נאס"א היא נמצאת בידינו.

אופיר אקוניס: אנחנו כמובן ממשיכים את הפרויקטים של מחקר ומו"פ בתחומי החלל.

אופיר אקוניס: אוה, הנה הגיע.

אופיר אקוניס: לא יאומן, מן המכבש היא הגיעה.

אופיר אקוניס: החוברת הזאת תחולק החל מהשבוע הזה לכל היוצאים והיוצאות בנתב"ג.

אופיר אקוניס: זו היא התערוכה, פה מקובצים כל הצילומים של התערוכה.

אופיר אקוניס: מה שאני הוריתי לעשות, חוץ מלעשות את החוברת הזאת, זה להוציא לכבוד שנת ה-70 המתקרבת, לא יאומן, אבל אנחנו מתקרבים בצעדי ענק ליום העצמאות ה-70, שני דברים, ובזה אני אסיים, אני מבין שהחברים רוצים לדבר, אז החוברת הזאת מהשבוע תהיה בנמל התעופה בן גוריון וכל היוצאים יוכלו לעיין בה, תוך כדי אפילו ההליכה שלהם אל הדיוטי פרי ואחר כך אל המטוסים, בעברית ובאנגלית.

אופיר אקוניס: הדבר הזה הוא בסיס לספר.

אופיר אקוניס: במקום לתת כל פעם מתנות כאלה ואחרות שנרכשות כפי שנרכשות על ידי כל משרדי הממשלה, זה יהיה ספר ממש, שיהיה וייצא.

אופיר אקוניס: הנה, האנגלית גם הגיע.

אופיר אקוניס: שתי החוברות הללו תחולקנה לכל מי שירצה בכך.

אופיר אקוניס: אני רואה בזה הצלחה גדולה והן בסיס לספר.

אורי מקלב: זה עושה על פניו רושם באמת מרשים מאוד, מרתק מאוד.

אופיר אקוניס: אנחנו נערכים, כפי שאמרתי, חבר הכנסת טרכטנברג, לא יודע מי יהיה שר המדע ביום העצמאות 2018, אגב, לפי יציבותה של הממשלה זה נראה די טוב, אבל בהנחה שאולי אפילו אתה תהיה, אתה תדע לך שאני הוריתי להנהלת משרד המדע, ואנחנו כנראה נעשה את זה בשיתוף ה-OECD, כנס שרי מדע מכל העולם לכבוד שנת ה-70 לישראל בירושלים.

אופיר אקוניס: אני חושב שזה יהיה אחד מהאירועים היותר מרשימים, יותר מוצלחים שיתקיימו.

אופיר אקוניס: אני לא יודע מה עוד התכנית לחגיגות ה-70.

אופיר אקוניס: לדעתי אפילו הממשלה עוד לא קיבלה החלטה בעניין זה.

אופיר אקוניס: אני קיבלתי החלטה בכל מה שקשור למשרד המדע, ויש שיתוף מלא של נציגינו עכשיו ב-OECD.

אופיר אקוניס: אגב, אני חייב להגיד לכם, הייתי שם בסוף מאי, התקבלנו שם באמת בשמחה רבה מאוד, כתמיד, ושמחתי לראות שההערכה לישראל גדלה בכל מקום, כל הזמן, גם ב-OECD.

אופיר אקוניס: ובכן, יהיה כנס של שרי מדע, התערוכה הזאת, אני מקווה, תגיע לכנסת.

אופיר אקוניס: אני מבקש לסכם.

אופיר אקוניס: ישראל שומרת על מקומה כמובילת חדשנות לעומת היי טק, אני לא שותף לתחזיות שהן מערערות על מעדה של ישראל בעניין זה וכל הפעילויות שלנו, בעצם ההתמקדות עכשיו בבני הנוער, בבתי הספר התיכוניים, בכל האוכלוסיות, בכל המדינה, הן לבצר את העתיד של ישראל כמובילת חדשנות וכאומת היי טק.

אופיר אקוניס: אני רוצה להודות לכם על ההאזנה, ראיתי שהקשבתם קשב רב וזה לא דבר שכיח בכנסת.

אורי מקלב: קודם כל היה מרתק מאוד ומעניין מאוד, ואני אפילו פזלתי לצד שמאל שלי כשראיתי שאתה מדלג על דברים כדי לעמוד בלוח הזמנים, ובאמת לא שעמם רגע.

אורי מקלב: אנחנו רואים את מגוון הפעילות והחשיבות, את ההרחבה של הדברים, התוספת של הדברים, החדשנות שבדברים.

אורי מקלב: באמת פעילות מרשימה.

אורי מקלב: אני אמרתי את זה פעם, אני חוזר ואומר את זה, זה מחזק וזה גם מרשים מאוד לראות שר שחי, אוהב את העבודה שלו, דבק במשרד הזה, לא נמצא במשרד כמקפצה או מדרגה למשרד אחר, הוא רואה בעבודה הזאת חשיבות גדולה, שליחות גדולה מאוד וגם קוטף הצלחות לא מעטות עם הישגים מרשימים מאוד.

אופיר אקוניס: מה שנקרא תדהמה במערכת הפוליטית, שר בא לעבוד במשרדו.

אופיר אקוניס: וואו, מדהים.

אורי מקלב: אז אנחנו בהזדמנות הזו, מנהלת הוועדה ככה דוחפת לי לפני שאני אתן - - -

אופיר אקוניס: אגב זה לא שאני לא עוסק בדברים אחרים, כידוע לך.

אופיר אקוניס: אני מדי פעם מתבטא בעניינים מדיניים, ביטחוניים.

אורי מקלב: אנחנו תמיד ערים ומצטטים אותך בתשובות שאתה עונה.

אופיר אקוניס: רציתי לספר לך משהו, אפרופו הדברים שאתה אמרת, על ההתלהבות שבה אני הצגתי.

אופיר אקוניס: אני קודם כל באמת מכל לב, אני רואה את הילדים בבית הספר, תשאלו את הצוות שלי, את המנכ"ל, אני פשוט נפעם מהדברים שהם מציגים לי ומהאור בעיניים שלהם, זה משמח אותי.

אופיר אקוניס: בפגישתי האחרונה בפריז עם שרת המדע והמחקר של צרפת, שהיא מהגרת ממרוקו והיגרה לליון ממרוקו בגיל ארבע והיום היא שרת המדע והמחקר, אני הצגתי לה את פעילויות משרד המדע בישראל ואז היא עצרה אותי ואמרה 'אני חייבת להגיד לך שההתלהבות שבה אתה מציג את הדברים מדביקה, אני מבקשת לבוא לישראל'.

אופיר אקוניס: אני מקווה מאוד שביקורה יתקיים.

אופיר אקוניס: היא מוסלמית, בת 37 או 38, שרת המדע והמחקר של צרפת ביקשה ואנחנו כמובן, אני מקווה, נערכים לביקורה במהלך ספטמבר בישראל.

אורי מקלב: לא יהיה לך משעמם.

אורי מקלב: אני רק מבקש בתוך כל הפעילות, בקשה שלנו, של ועדת המדע, אם אפשר לקדם את החוק של היום הלאומי למדע.

אורי מקלב: אין לנו היום חוק לדבר הזה.

<ענת לוי: זו רק הייתה החלטת ממשלה ועל פי זה רק אנחנו מזכירים שיש היום הלאומי למדע.

<ענת לוי: אם יהיה חוק אז - - -

אופיר אקוניס: ממתי ההחלטה?

<ענת לוי: מ-2000.

אופיר אקוניס: משנת 2000 היא לא קודמה?

אורי מקלב: היא לא קודמה ואין לנו יום מדע לאומי ואני חושב שזה - - -

<ענת לוי: כלומר אנחנו מקיימים את האירועים במסגרת היום הלאומי למדע, אבל אין חוק שצריך להיות יום מדע.

אורי מקלב: יש חוק שיש יום העלייה.

אופיר אקוניס: יום המדע הוא ביום הולדתו של אלברט איינשטיין.

מנואל טרכטנברג: הולדתו, 14 במרץ.

מנואל טרכטנברג: אסור לי לשכוח, כי זה גם יום ההולדת של אשתי.

אופיר אקוניס: חשוב מאוד.

<ענת לוי: ברגע שזה יהיה חוק אז זה יחייב, יהיו לזה תקציבים.

אורי מקלב: אנחנו היום עושים את זה באופן וולונטרי, אנחנו מאלתרים דברים.

אופיר אקוניס: טוב, זוהר, זו משימה.

אופיר אקוניס: אני חושב שגם לחבר הכנסת טרכטנברג יש איזה רעיון חקיקתי מסוים, אולי כדאי שהוא יציג אותו לוועדה גם.

אופיר אקוניס: הוא הציג לי אותו.

מנואל טרכטנברג: נכון, תיכף אני אדבר על זה.

אורי מקלב: אני מיד אתן, אני רק רוצה להגיד לך, אדוני השר, שאנחנו בעוד שבועיים ניפגש גם פה בוועדה משותפת שלנו, של ועדת המדע והוועדה למעמד האישה ולשוויון מגדרי.

אורי מקלב: אנחנו עושים ועדה משותפת על קידום וייצוג נשים במוסדות להשכלה גבוהה.

אורי מקלב: פרופ' טרכטנברג, יש לך אמירה בטח בעניין הזה, קידום וייצוג נשים במוסדות להשכלה גבוהה.

אורי מקלב: אתה עומד בראש - - -

אופיר אקוניס: אוקיי, בוועדה משותפת.

אורי מקלב: כן, אתה משתתף, בעוד שבועיים אנחנו כבר נפגשים.

אורי מקלב: פרופ' טרכטנברג, בבקשה, אדוני.

מנואל טרכטנברג: כן, תודה, אדוני היושב ראש, שר המדע, הטכנולוגיה והחלל, תודה רבה על הסקירה הממצה.

מנואל טרכטנברג: אני מתנצל מראש, מחכים לי בוועדת הכספים, אני צריך להצביע שם על העברות כספיות, אז אני אהיה מאוד קצר.

אופיר אקוניס: אם זה למשרד המדע אתה יכול לצאת עכשיו.

מנואל טרכטנברג: לדאבוני אני אקצר.

אורי מקלב: תצא ותחזור עם בשורות.

אופיר אקוניס: לא, אני יודע שיש לנו - - -

מנואל טרכטנברג: כן, ראיתי.

מנואל טרכטנברג: אני רוצה להגיד כך.

מנואל טרכטנברג: משרד המדע התקדם מאוד בשנים האחרונות, בפרט בשנה וחצי האחרונה ואני יכול להעיד מכיוון שאני בקשר הדוק עם המשרד עשר שנים, אבל בפרט בחמש השנים וחצי שהייתי יו"ר ות"ת שהיה שיתוף פעולה מסוים עם משרד המדע, אז אני רואה את ההתפתחות.

מנואל טרכטנברג: אני רוצה להגיד, זה לא קל מכיוון שזה משרד שהגודל של התקציב הוא קטן יחסית ואז בקלות רבה הוא נדחק הצידה והגדולים תופסים את כל הבמה.

מנואל טרכטנברג: זה לא קל, ובכל זאת היו פה מהלכים נבונים של למצוא את הנישות, את אותם אפיקי פעילות שבהם אפשר לעשות הבדל גם אם התקציבים הם לא כל כך גדולים.

מנואל טרכטנברג: זו החוכמה של המשרד.

מנואל טרכטנברג: הרי זה לא שהמשרד פתאום יקבל 2 מיליארד שקל, זה לא יהיה, אבל אפשר בצורה הדרגתית ונבונה למנף את התקציבים התוספתיים למטרות ראויות וזה אתם עושים ושאפו על כך ותבורכו.

אופיר אקוניס: אל"ף, תודה, אבל אם יש לך הערות, אני אשמח לשמוע.

אופיר אקוניס: אני אומר גם בתוך הדברים שהצגנו.

מנואל טרכטנברג: יש לי, אני אומר, זו אמירה כללית.

מנואל טרכטנברג: מה הסוגיה המרכזית שמתמודד איתה משרד המדע מבחינת המיצוב שלו במפה השלטונית?

מנואל טרכטנברג: שיש שני ענקים לצד זה ולצד זה.

מנואל טרכטנברג: יש את ות"ת עם תקציב עתק למחקר והוראה, ויש את המדען הראשי, של התמ"ת, לא עם תקציב כזה גדול, אבל גם מיליארד וחצי, תלוי איך אתה סופר, אבל מה קורה?

מנואל טרכטנברג: זה משקף איזה שהוא חלל ריק שנוצר במדינת ישראל והמשרד, בתבונה, מנסה למלא אותו, בין המחקר המדעי הטהור, שזה ות"ת, לבין המו"פ המסחרי, ובאמצע יש מרחב רב, שזה המחקר היישומי שבמדינת ישראל נופל בין הכיסאות הרבה מאוד.

מנואל טרכטנברג: זה איפה שהמשרד יכול לעשות את ההבדל ובאמת התחלתם בכך ואני מברך על כך.

מנואל טרכטנברג: הרי זה משרד המדע, הטכנולוגיה והחלל, הטכנולוגיה, בכל מה שקשור לטכנולוגיה, מבחינה מחקרית, מחקר יישומי וכו', זה תחום שכמה שאנחנו מדינת היי טק, הוא לא נתמך בתווך, בין המחקר היישומי, כפי שאמרתי, לבין המחקר המדעי הטהור.

מנואל טרכטנברג: אז אני רוצה לחזק את ידיכם בעניין הזה, כי יש צורך אקוטי במדינת ישראל לחזק את המחקר היישומי.

מנואל טרכטנברג: יש כמה דרכים לכך ואתם עובדים על הכיוונים האלה.

מנואל טרכטנברג: הזכרת את העניין של מרכזי המו"פ האזוריים.

מנואל טרכטנברג: אני רוצה להגיד לכם שכנגד כל הסיכויים, הם היו בתת תקצוב הרבה מאוד שנים ולא היה ברור מי מה עושה מה וכו', כמה מהמרכזים האלה, לא כולם, הצליחו באמת להתבסס במפה המחקרית של מדינת ישראל, ובפרט אני רוצה לציין את מיגל ואת המרכז בגולן.

מנואל טרכטנברג: במיגל יש פוטנציאל עצום.

מנואל טרכטנברג: אני קורא לך, ידידי שר המדע, באמת לעשות כל מאמץ לחזק עוד את מיגל ולקשור קשרים עם מוסדות אחרים, גם אקדמיים ומחקריים באזור, בין אם זה בית הספר לרפואה בצפת, בין אם המחקר בגולן עצמו, מכללת תל חי, מכללת כנרת.

מנואל טרכטנברג: אלה הם השחקנים, אפשר למנף שם פוטנציאל גדול שטמון.

מנואל טרכטנברג: יש שם מדענים צעירים שבאו למכון מיגל, זה דבר יוצא דופן, שהצטרפו אליו.

מנואל טרכטנברג: אני אומר לכם, כל פעם שאני מבקר שם אני נרגש.

מנואל טרכטנברג: אני אומר שהתשובה הטובה ביותר שלנו לחיזבאללה זה זה.

מנואל טרכטנברג: במרחק יריקה מחיזבאללה מה אנחנו עושים?

מנואל טרכטנברג: מדע יישומי ממדרגה ראשונה.

מנואל טרכטנברג: יש גם סימבוליקה שהיא מאוד חשובה.

אופיר אקוניס: נכון.

מנואל טרכטנברג: זו אמירה אחת.

מנואל טרכטנברג: אמירה שנייה, זה לא סוד, אני ארחיב טיפה על זה.

מנואל טרכטנברג: אני סבור שכל הנושא של המכללות הטכנולוגיות, שהוא כיום נושא בעייתי מאוד במדינת ישראל, שנמצא תחת חסותו של משרד הכלכלה, מסיבות היסטוריות, כל שנה ושנה המכללות האלה מגיעות למצב כמעט בלתי אפשרי ואז נותנים להם אינפוזיה מסוימת, אבל העסק הזה לא מתרומם.

מנואל טרכטנברג: מדינת ישראל משוועת להנדסאים וקשת רחבה של מקצועות שהיו יכולים להילמד במכללות האלה וזה לא קורה, לא קורה בהיקף הנכון.

מנואל טרכטנברג: אין לזה אבא ואמא ראויים.

מנואל טרכטנברג: אני עומד להגיש הצעת חוק להקמת המל"ט, המועצה להשכלה טכנולוגית, שמעמדה של אותה מועצה יהיה מקביל למל"ג, המועצה להשכלה גבוהה, לא מתחת ולא בצד ולא שמה וכו', אלא מעמד רציני, ואני סבור שמקומה של אותה מועצה במשרד המדע.

מנואל טרכטנברג: יש הרבה סיבות לכך, אבל בראש ובראשונה, מכיוון שאם זה יהיה שם תשומת הלב של השר, של כל המשרד, תהיה שם.

מנואל טרכטנברג: זה לא יהיה בן חורג לכל האגפים האחרים, שהם עיקר הפעילות של משרד הכלכלה, זה לא יהיה הבן הקטנצ'יק, שלא רואים אותו במשרד החינוך, כי מה לעשות, ביחס למשרד החינוך הוא - - - אני קורא לך, אדוני השר, באמת לעשות כל מאמץ כדי שזה יקרה, זו תהיה בשורה גדולה למדינת ישראל.

מנואל טרכטנברג: מחצית מתוך כל מחזור שמסיים תיכון, שלא מגיע להשכלה גבוהה, אנחנו כמדינה צריכים לקחת אחריות מדינתית על אותם צעירים ואתם פה יכולים להרים מעשה מדהים.

מנואל טרכטנברג: אני חושב שזה אחד הכיוונים העיקריים.

אופיר אקוניס: אתה הצגת לי ואני חושב שזו הצעה טובה מאוד.

מנואל טרכטנברג: עוד שתי מילים, ברשותך, ממש בקצרה.

מנואל טרכטנברג: העניין של הנספחים.

מנואל טרכטנברג: איך זה יכול להיות שמדינת היי טק, אנחנו מעצמת על בתחום המדעי, פרסי נובל וכו', ואין לנו נציגות קבועה בחוץ לארץ, באותם מקומות?

מנואל טרכטנברג: אני הייתי בסין - - -

אופיר אקוניס: מקבל, מאה אחוז.

אופיר אקוניס: אני רציתי שתבוא איתי.

מנואל טרכטנברג: אבל הייתי שם לפני מספר שנים, כשפתחנו את היחסים המדעיים עם סין, והיה ברור שאם לא יהיה מישהו בשטח שם, אני לא אתאר כאן את כל מה שצריך לעשות במהלך השנה, באופן שוטף.

מנואל טרכטנברג: לא יכול להיות דבר כזה.

מנואל טרכטנברג: איפה אנחנו חיים?

מנואל טרכטנברג: מה, אנחנו חוסכים על כמה כסף עולה - - -

אופיר אקוניס: נכון.

אופיר אקוניס: אילנה, יש בסין - - -

<אילנה לוי: בסין יש נספח משה"ב שעובד גם איתנו.

מנואל טרכטנברג: גם, אבל הוא לא מיועד לזה.

מנואל טרכטנברג: אני מכיר את הסיפור.

מנואל טרכטנברג: מדובר בהשכלה גבוהה והחלפת סטודנטים, יש כל כך הרבה נושאים.

מנואל טרכטנברג: הדברים מתפתחים ואנחנו חסרי אונים כי אין לנו אחד.

מנואל טרכטנברג: לא יכול להיות דבר כזה.

אופיר אקוניס: אני מקבל את מה שאתה אומר.

אופיר אקוניס: אני מציב את זה כיעד מרכזי ל-2017.

מנואל טרכטנברג: כן.

אופיר אקוניס: זה מופיע כבר, אגב, בהצעת התקציב.

מנואל טרכטנברג: מאה אחוז, אבל עכשיו זו הזדמנות.

מנואל טרכטנברג: אתה בתקציב דו שנתי, זו הזדמנות לעשות את הצעד הזה.

אופיר אקוניס: אתה צודק.

מנואל טרכטנברג: לא צריך עשרה.

מנואל טרכטנברג: אתה יודע מה?

מנואל טרכטנברג: שיהיו שלושה בהתחלה, חמישה, לשים רגל שם.

מנואל טרכטנברג: זה כל כך חשוב, העניין הזה.

מנואל טרכטנברג: ומילה אחרונה, מה שאתם עושים בבתי הספר, זה כל כך חשוב.

מנואל טרכטנברג: זה באמת, אתה יודע, מה שקרה, אם מותר לי להגיד, יש לי ברוך ה' שלוש בנות, הן עברו את כל התהליך בבתי הספר.

מנואל טרכטנברג: לא היה.

מנואל טרכטנברג: מה שלא רכשו בבית, אני אומר לכם ברצינות, בתחום הזה, לא היה בבית הספר.

מנואל טרכטנברג: ממה יכלו, על מה יכלו להתרגש בתחום המדעי?

מנואל טרכטנברג: ממה לשאוב השראה?

מנואל טרכטנברג: לא היה שם.

מנואל טרכטנברג: אז חייבים את זה, חייבים את ההבזקים האלה של מצוינות מדעית שמשאירים חותם בראש הצעיר של התלמידים שלנו והמוטיבציה גדלה כתוצאה מזה.

מנואל טרכטנברג: אז אני מאוד רוצה לעודד אתכם ללכת לכיוון הזה ואני מתנצל שאני צריך ללכת לוועדת הכספים.

אורי מקלב: תודה.

אורי מקלב: רק תשמע, אדוני, חבר הכנסת טרכטנברג.

אורי מקלב: קודם כל אני רוצה להודות לך על הדברים המרשימים.

אופיר אקוניס: תודה רבה, מנואל.

אורי מקלב: אתה מעשיר אותנו בידע שלך ובניסיון שלך ובאמת אמרת דברים חשובים מאוד.

אורי מקלב: אני אומר לוועדה ואני אומר לך, אדוני השר, אנחנו דיברנו וסיכמנו אפילו עם פרופ' טרכטנברג, שנשב על סדר יום של נושאים שחשובים לקידום נושאים של מדע, השכלה גבוהה, מחקר, דברים כמו שאמרת, בתי ספר לחינוך טכנולוגי.

אורי מקלב: אלה דברים - - -

אופיר אקוניס: הרעיון הזה הוא מצוין.

אורי מקלב: אני ביקשתי ממנו שנעשה סדר יום עם מנהלת הוועדה, עם לוח זמנים שאנחנו נדון בדברים האלה והוא יעמוד בראש הדיון כדי להעשיר ולקדם ולהשפיע בנושאים האלה, כמעט כתפקיד של יושב ראש הוועדה, עם הידע שלך ועם הדברים שאמרת עכשיו, דברים שאנחנו נצליח לקדם.

אורי מקלב: יש לנו מה לעשות, אני אומר את זה עכשיו בקול - - -

<ענת לוי: יש לנו פגישה מחר.

אורי מקלב: מחר כבר הפגישה?

אורי מקלב: מחר הפגישה, אז הנה, זה הלכה למעשה.

אורי מקלב: אז זה לא רק יהיה נאה דורש אלא גם נאה מקיים.

מנואל טרכטנברג: תודה.

אופיר אקוניס: מעולה.

אופיר אקוניס: תודה רבה.

אורי מקלב: לא חשבתי שאנחנו נגיע לאחר שעה מתחילת הישיבה ועוד לפני שדיבר המנכ"ל.

אורי מקלב: המנכ"ל, זה חשוב לנו מאוד, אבל אם אפשר לתמצת.

<ענת לוי: נציג האוצר רוצה לצאת.

אורי מקלב: נציג האוצר, פשקוס, עוד יכול להיות פה, יש לך עוד כמה דקות, נכון?

אורי מקלב: מיד אחרי.

<פרץ וזאן: רק ברשותך, אני רוצה לשים פה את מספר האתגרים שאנחנו רואים לקראת השנה הבאה, ודיבר על חלקם גם פרופ' טרכטנברג, חלקם כבר בתכניות, כמו למשל הנספחים המדעיים.

<פרץ וזאן: דרך אגב, הוא פגע בול, אנחנו בדיוק דורשים לפחות להתחיל עם שלושה.

<פרץ וזאן: זו לפחות ההתחלה.

<פרץ וזאן: סל מדע, מבחינתנו חייב לקבל תוספת תקציבית משמעותית.

<פרץ וזאן: כל נושא המחקרים, זה גם אתגר שאנחנו צריכים לעמוד בו.

<פרץ וזאן: דובר פה על המו"פים, שהם בפערים תקציביים לטובת הפעילות השוטפת שלהם, במיוחד דובר פה גם על מיגל וקרית שמונה, שהוא מגה מו"פ.

<פרץ וזאן: אנחנו ישבנו כבר, גם עם קרית שמונה וגם עם מועצה אזורית רמת הגולן על מנת לראות כיצד אנחנו מתגברים את הפעילות במו"פים האלה.

אורי מקלב: יש גם בדרום?

<פרץ וזאן: יש לנו גם בדרום, כמו שהוא ציין, יש לנו בערבה, יש לנו במצפה רמון, יש לנו בעוטף עזה, בשדות נגב, יש לנו גם שם מרכזי מחקר ופיתוח.

<פרץ וזאן: אנחנו הולכים לתגבר אותם, ביחד עם המלגות בדגש על נשים.

<פרץ וזאן: אני לא רוצה להרחיב.

<פרץ וזאן: אלה הם הדגשים שאנחנו נביא אותם לידי ביטוי בתקציב של שנת העבודה הבאה, אלה הדברים שאנחנו רוצים להתרחב בהם.

אורי מקלב: יפה מאוד.

אורי מקלב: באמת משתלב עם הדברים שאמר השר.

אורי מקלב: מר פשקוס, הרפרנט באוצר לענייני ועדת המדע, איזה בשורה יש בפיך?

<שלמה פשקוס: אני אגיד כמה דברים, אני מקווה שזה יתרום.

<שלמה פשקוס: שלמה פשקוס, רכז תחום השכלה גבוהה ומחקר ופיתוח ובין היתר גם מלווה את משרד המדע כחלק מהעניין.

<שלמה פשקוס: אז קודם כל אני מצטרף לברכות, באמת השר החדש הביא איתו תנופת עשייה וגם חילופי גברי בפקידות, שגם הביאו איתם תנופת עשייה ואני מברך על כך לגמרי.

<שלמה פשקוס: ציין קצת פרופ' טרכטנברג שמשרד המדע חי קצת ככה באיזה תווך בין שני שחקנים גדולים, גם המדען הראשי במשרד הכלכלה, שאחראי על כל עולם המחקר היישומי התעשייתי וההשכלה הגבוהה, על הגודל שלה, שאחראית על הוראה של השכלה גבוהה ומחקר בסיסי ובמשך הרבה מאוד שנים היה קשה למצוא במדויק את המקום של המשרד בתווך הזה.

<שלמה פשקוס: אני חושב שבשנים האחרונות, עוד מהממשלה הקודמת והשר פרי, משרד המדע עשה חידוד משימה בצורה מאוד מאוד מאוד מדויקת וזה ניכר ממש גם - - -

אופיר אקוניס: כמה הוספת לנו?

אופיר אקוניס: הכפלת את תקציב המשרד?

אורי מקלב: עכשיו הוא אוחז במה שאין לו.

<שלמה פשקוס: עוד שנייה אני אגיע לכסף.

אורי מקלב: הוא חיכה עד שתיכנס.

<שלמה פשקוס: אני יודע שמה שרוצים לשמוע אותי זה על כסף, אבל עוד שנייה ככה תפיסה ואז הכסף.

<שלמה פשקוס: אז כמו שאמרתי, כבוד השר, אמרתי שאני מברך באמת על הרוח המאוד פעלתנית שהבאת איתה למשרד וגם הפקידים החדשים שגם העבודה איתם היא נהדרת.

<שלמה פשקוס: אמרתי שהחידודים שחידדו בשנים האחרונות את תפקיד המשרד למקומות שבהם באמת היו מוזנחים ולא טופלו על ידי שתי הסוכנויות האחרות בתחום המדע, מאוד מאוד חשובים, הן תחום החלל, תחום החינוך והקהילה, תחום המדע, מה שקצת פרופ' טרכטנברג דיבר עליו, התווך בין האקדמיה, קרן מיה שהוקמה וכדומה ושיתופי הפעולה הבינלאומיים, שזה נכס גם אסטרטגי במדינת ישראל בכל מה שקשור ליחסי החוץ.

<שלמה פשקוס: עכשיו אני אדבר שנייה על מספרים.

<שלמה פשקוס: התוצאות של זה, אני חושב, שניכרו בשנים האחרונות.

<שלמה פשקוס: אמנם תקציב המשרד לכשעצמו הוא לא מאוד גדול כי, שוב, אמרנו, הוא חי באיזה שהוא תווך בין שחקנים אחרים, אבל אנחנו מדברים בשלוש-ארבע השנים האחרונות על הכפלה של תקציב המשרד, מאזור ה-200 ומשהו מיליון שקלים למעל 400 מיליון שקלים, כך שבהחלט הפעלתנות והכיוונים הנכונים שהמשרד הולך אליהם מתבטאים גם במשאבים.

<שלמה פשקוס: לגבי השנים הבאות.

<שלמה פשקוס: כולנו יודעים שדיוני התקציב לשנת 2017 ו-2018 נמצאים בתהליכים כאלה ואחרים, עם כבוד המנכ"ל כבר ישבנו פעם אחת על נושא ספציפי של סוכנות החלל ואנחנו נשב בקרוב גם על יתר הנושאים, כמובן שאני לא יכול כרגע לנקוב במספרים, אבל אנחנו נדון על כך בנפש חפצה.

אופיר אקוניס: אנחנו כן נקבנו בדיון הפנימי ברעיונות שאיתם אנחנו נבוא אליכם.

אופיר אקוניס: אנחנו מעריכים שב-99% אתם גם תקבלו וזה בסדר.

אופיר אקוניס: אז תודה לכם למפרע.

אופיר אקוניס: תודה למפרע מה שנקרא.

אורי מקלב: קודם כל מאוד חשוב שיתוף הפעולה שיש - - -

אופיר אקוניס: אבל יש, המנכ"ל מדווח לי על הפגישות הטובות שישנן.

אופיר אקוניס: זה טוב, אגב, זה אינטרס כלכלי מובהק של מדינת ישראל, אנחנו אוהבים את הדברים הללו, אנחנו לא - - -

אורי מקלב: אני אומר לא רק על תחום הפיתוח שזה באמת אינטרס כלכלי, לפעמים אנחנו לא מביאים לשם את ההון האנושי הכי טוב, אנחנו לא מספיק מיישמים.

אורי מקלב: בחלק היישומי אנחנו קצת חלשים, בוודאי מול מדינות אחרות, אבל אני רוצה להגיד לך על חלק אחר, המוטיב הקהילתי.

אורי מקלב: זה לא רק פעילות חברתית, זה משהו שממנף באופן בלתי רגיל.

אורי מקלב: מי שנחשף לפעילות הזאת יודע שאמנם לא רואים את זה, כשאתה משקיע בילד, בנוער, במדעניות צעירות, או לא משנה, בכל תחום שמפתחים בדברים האלה, אפילו בתחום להב"ה, זה שינוי של כל המערכת, קשה להטמיע חדשנות ופיתוח טכנולוגי במשרדים ממשלתיים כמו שאתם רוצים כשיש לנו עוד אחוז מהאוכלוסייה, אני אביא דוגמה, שהוא נמצא רחוק.

אורי מקלב: והוא לא רק נמצא רחוק, אם אתה לא מקדם אותו זה מגדיל את הפערים, זה יוצר פערים נוראיים שמפריעים לכל התהליך.

אורי מקלב: לכן בדברים האלה צריך ראש, ואתה מרשים אותנו בעניין הזה, ללכת להיות הסנגור או זה שמביא את הדברים האלה בפני מקבלי ההחלטות בהקצאת המשאבים, בגלל שיש בזה דבר חשוב מאוד.

אורי מקלב: לא נשאר לנו הרבה זמן, המדען שי סופר, המדען של משרד התחבורה.

אורי מקלב: דרך אגב, אם היה כאן המדען של משרד המדע הייתי נותן לו ראשון לדבר.

אופיר אקוניס: אני אעדכן, לעניין זה.

אופיר אקוניס: אמרתי שזו פגישת עדכון וכדומה, בדקות אלה, או בשעות אלה או בימים אלה הנציבות מסיימת לאשר את הצעתי, בהסכמתה הנדיבה של הגב' נילי כהן, למינויו של אלכס בליי לתפקיד המדען הראשי, אלכס בליי מאוניברסיטת אריאל.

אורי מקלב: דוקטור?

אופיר אקוניס: בוודאי, הוא פרופסור כבר, הוא היה בשירות הממשלתי כיועצו של יצחק שמיר בעבר, הוא כתב הרבה מאוד, עשרות, מאמרים בעיתונות הבינלאומית ולא רק בעיתונות הבינלאומית כמובן.

אופיר אקוניס: הוא איש משכמו ומעלה.

אופיר אקוניס: הוא גם נחמד מאוד מבחינה אישית והסגנים והמדענים הראשיים והמדעניות במשרדי מאוד ייהנו לעבוד איתו.

אופיר אקוניס: אני מקווה שהאישור הסופי יגיע בהקדם האפשרי.

אורי מקלב: יפה מאוד.

<פרץ וזאן: ויושבת פה סגנית המדען הראשי, חגית.

אופיר אקוניס: כרגע הסגנית, חגית, היא ממש סגנית מדען ראשי טרייה, אנחנו מאחלים לה הצלחה.

אורי מקלב: אתם מתגברים את הצוות של המדענים.

אורי מקלב: יפה, זה מקבל חיזוק רציני מאוד.

אורי מקלב: אנחנו דנו בזה כשלא היה מדען ראשי במשרד המדע.

אורי מקלב: המנהלת כותבת לי ככה 'תזכיר להם שחשוב במהרה למנות מדען ראשי במשרד המדע על מנת להיות מודל לשאר המשרדים שעדיין לא מינו'.

אופיר אקוניס: נכון.

אורי מקלב: אתם צריכים גם בזה להיות דוגמה.

<שי סופר: אדוני היושב ראש, מספר מילים קצרות.

<שי סופר: אני חושב שהתנופה האדירה של משרד המדע הגיעה אפילו עד משרד התחבורה.

<שי סופר: בחודשים האחרונים המשרד ממצב את עצמו כגוף, כמשרד ממשלתי שמתכלל את כלל פעילויות המדע וברשותך אני רוצה לתת שתי דוגמאות שלדעתי הן דוגמאות מצוינות.

<שי סופר: אני מספר שנים משמש כמדען ראשי ולא היו פעילויות כאלה וזאת באמת הפעם הראשונה, הפעילות הראשונה היא ביקור שלנו, של המדענים הראשיים, במעבדות ה-JRC של האיחוד האירופי.

<שי סופר: השר דיבר על היחס אלינו באירופה, אני מקבל לגמרי את מה שהשר אמר.

<שי סופר: היחס של האירופאים הוא נהדר, מדינת ישראל היא לא חברה באיחוד, אך עם זאת היא שותפה למו"פ, לכל נושא המחקר והפיתוח.

<שי סופר: אני כמדען ראשי של משרד התחבורה נחשפתי למגוון של פעילויות בתחום התחבורה.

אופיר אקוניס: עשו מחקר על המכונית האוטומטית, ראיתי שהיא קצת בעייתית.

<שי סופר: האוטונומית.

אופיר אקוניס: האוטונומית.

אופיר אקוניס: אני לא סומך על זה, מראש אמרתי.

אופיר אקוניס: אני אמרתי לשר התחבורה, 'תן לי, אני אנהג'.

אורי מקלב: זה אופי של מנהיג.

אורי מקלב: אתה לא רק נהג, אתה מנהיג, לא רוצה לתת למישהו אחר שינהיג אותו.

אורי מקלב: אבל אני כן יכול לבשר לך ששי מקיים שולחן עגול בנושא שכיחת ילדים ברכב, זה הפך למכת מדינה, דברים נוראיים שוועדת המדע כאן נחשפה אליהם.

אורי מקלב: הוא היום מפתח פיתוח יחד עם המדענים האחרים, שאנחנו נצא בקרוב בבשורה בתקינה - - -

אופיר אקוניס: בקלי קלות עושים אפליקציה של איזה סיב אופטי או קרן לייזר.

אופיר אקוניס: היום יש לך את מגן רקיע.

אופיר אקוניס: מגן רקיע זה גאונות כמעט, ההמצאה הזאת.

אופיר אקוניס: אתם מכירים, אני לא צריך לפרט, הרוב פה מכירים את מגן רקיע, הגנה מפני טילים נגד מטוסים.

אופיר אקוניס: אז אתה לא יכול לעשות את הדבר הקטן, הפעוט הזה?

אורי מקלב: השכחה היא כנראה מעל כל - - -

אופיר אקוניס: נכון, לכן נדרשת אפליקציה.

אופיר אקוניס: אף אחד לא שוכח את הנייד, נכון?

אופיר אקוניס: ואת הילד שוכחים.

אופיר אקוניס: את הנייד לא שוכחים, זה הכי חשוב.

אופיר אקוניס: אני אומר את זה בכאב.

אורי מקלב: נכון.

אורי מקלב: כמה פעמים חזרתי הביתה רק בגלל הפלאפון, מיד הרגשתי שאין לי אותו.

<שי סופר: הביקור במעבדות היה דוגמה אחת.

<שי סופר: הדוגמה השנייה היא כנס שיקיים המשרד בעוד יומיים, שנקרא מדע, ידע וממשל.

<שי סופר: למעשה הוא יקיים מספר מושבים, פרופ' טרכטנברג דיבר על המדע השימושי, למעשה איך אנחנו תורמים את המדע לטובת כל הנושא של ממשל.

<שי סופר: בעיניי זה סופר חשוב ואני מברך את השר ואת המשרד כולו על הפעילויות המצוינות האלה.

אורי מקלב: תודה, שי.

אורי מקלב: פרידה, את רוצה להגיד מילה?

<פרידה סופר: מוותיקי הדור.

<פרידה סופר: הקמתי את המועצה הנוכחית ב-2002.

אופיר אקוניס: נכון, עוזרת לנו מאוד בעצות.

<פרידה סופר: התחלתי לעבוד במועצה הלאומית למחקר ולפיתוח שהקים דוד בן גוריון, ב-1972, יש לי הרבה מה לומר - - -

אורי מקלב: היסטוריה ונוסטלגיה.

אורי מקלב: אנחנו רוצים לזכות, פרידה, שבשנת ה-70, כפי שאמר השר, באירועים, אנחנו נביא אותך כדוגמה לאחת שמחברת - - -

אופיר אקוניס: איזה שאלה, גם בשנת ה-80.

אורי מקלב: בוודאי, אבל האירוע הראשון זה שנת ה-70, אחר כך נגיע לשנת ה-80.

אופיר אקוניס: בעזרת ה' נגיע.

אורי מקלב: פרופ' אריאל כהן, אתה רוצה להוסיף מילה.

אורי מקלב: רק תציג את עצמך.

אורי מקלב: אני אומר פרופ' אריאל כהן, אבל לא כולם יודעים שאתה נציג הלשכה בוועדה.

<אריאל כהן: אני כאן משמש כנציג של כל המהנדסים בארץ ועל זה אני רוצה לדבר.

<אריאל כהן: כאשר מדברים על זה שמשרד המדע נופל בין שני גופים גדולים, מתקבל הרושם שהמהנדסים נופלים גם כן.

<אריאל כהן: כי משרד המדע נתפס כמייצג את המדענים ולכן מדברים על יום המדע הבינלאומי, מדברים על יבוא מוחות, החזרת מוחות והשאלה שאני שואל את עצמי, האם לא כדאי לערב קצת יותר בכותרת של העיסוק של משרד המדע דווקא את השם מהנדסים.

<אריאל כהן: למשל יום המדע הבינלאומי, שיהיה יום המדען והמהנדס של מדינת ישראל.

<אריאל כהן: זה מאוד חשוב.

<אריאל כהן: מספר המהנדסים בארץ הוא לאין שיעור יותר גדול מאשר מספר המדענים והאם משרד המדע רואה את עצמו כמשרד שמייצג, שהוא הבית של כל המהנדסים, שהוא מספר הרבה יותר גדול.

אופיר אקוניס: אני יכול להגיד לך משהו בעניין הזה?

<אריאל כהן: כן.

אופיר אקוניס: אני אהיה מאוד פתוח איתך בעניין הזה, ובזה, אדוני היושב, אם נוכל לסיים.

אופיר אקוניס: משרדי הממשלה, למשל משרד התחבורה והבטיחות בדרכים אחראי על הרבה מאוד דברים, על הרכבות ועל תמרור וכדומה, אבל בכותרתו הוא משרד התחבורה והבטיחות בדרכים רשמית וכמעט תמיד אומרים משרד התחבורה.

אופיר אקוניס: למשרד הפנים יש הרבה דברים, הוא אחראי על רשות ההגירה ועל הנפקת דרכונים ותעודות זהות ועדיין משרדו הוא משרד הפנים.

אופיר אקוניס: אני מאוד חולק על ההחלטה לקרוא למשרד המדע, הטכנולוגיה והחלל, אני חושב שזה ארוך מדי, מסורבל מדי ולא היה בזה צורך.

אופיר אקוניס: אני כמובן מקבל את ה - - - אני אפילו כסגן השר המקשר הודעתי על כך במליאת הכנסת ואפילו באתי לקודמי, שיש לי הערכה אדירה אליו, לחבר הכנסת פרי, ואמרתי לו למה הוא צריך את זה.

אופיר אקוניס: טוב, לא חשוב.

אופיר אקוניס: ברור שהמהנדסים הם חלק מזה והדאגה שלנו לכך שיהיו מהנדסים ובכמות נדרשת כזאת שיהיו רק ישראלים - - -

אורי מקלב: שהמשרד יחשוב גם איך לשלב את זה בתוך הדברים, שיידעו גם.

<אריאל כהן: למשל החזרת מוחות, האם אתה מתכוון, האם בפגישה הזו היו אנשי היי טק, בסן פרנסיסקו, כשאתה אומר שזה מוסדות מחקר, או זה - - -

אופיר אקוניס: אנחנו מגבשים עכשיו את הקול הקורא עם - - - הנציגה שלהם הלכה?

אופיר אקוניס: היא יצאה.

אופיר אקוניס: אני אשמח לשמוע מכם רעיונות בעניין זה, זה מרוכז אצל המנכ"ל ואצל היועצים המקצועיים, ואם תוכלו בעניין זה, כל הרעיונות שיש לכם לשלוח אלינו ולפיהם אנחנו גם ננסח את הקולה קורא הזה.

אופיר אקוניס: כפי שאמרתי, בעיניי הוא בעדיפות מאוד גבוהה.

אורי מקלב: אני רוצה בעוד שלוש דקות לסיים, אם יש מישהו מהמשרד שלך, אילנה, רוצה להוסיף?

אורי מקלב: או חגית?

אופיר אקוניס: נדמה לי שהשר ייצג טוב את ה - - -

אורי מקלב: כן, בסדר?

אורי מקלב: יש מישהו מהמשרד שרוצה להוסיף?

אורי מקלב: ישראל, אולי אתה רוצה להגיד משהו על סל המדע?

אופיר אקוניס: ישראל, אני חושב שכן כדאי שתגיד משפט אחד על העוצמה הגדולה.

אופיר אקוניס: אני דיברתי לפני שנכנסת על המגזר החרדי שהולך ומשתלב בתחום.

<ישראל חשין: אני שמעתי אותך.

<ישראל חשין: אני אצטרף לדברים של השר, שהוא אמר 'המסקנה: אין חרם', אז גם בארץ הוא מיישם את זה.

<ישראל חשין: אין חרם, כל האוכלוסיות אותו דבר, שוויון מלא, הוא לא הולך לקראת, אלא זה ברור מאליו.

אורי מקלב: יש שיתוף פעולה של הרשויות המקומיות עם כל ה - - -

<ישראל חשין: חד משמעית.

<ישראל חשין: ביום חמישי יש לנו כנס של הרשויות החרדיות.

אורי מקלב: באיזה טקס הייתם עכשיו שחזרתם?

<ישראל חשין: טקסים של הכשרות טכנולוגיות במגזר החרדי בירושלים, במימון המשרד, זו כבר שנה שנייה.

אורי מקלב: על מה זה?

אורי מקלב: למה?

<ישראל חשין: הכשרות טכנולוגיות, פיתוח אתרים ועד - - -

אורי מקלב: פרופ' אריאל כהן, זה לא נקרא מהנדסים?

אורי מקלב: כל מה שהם עושים זה לא נקרא מהנדסים?

אורי מקלב: זה מהנדסים, הנדסת מחשב זה לא נקרא הנדסה?

<ישראל חשין: פיתוח, אבטחת מידע וסייבר.

<ישראל חשין: סל מדע, אני חושב שהוא הסל הכי שוויוני במדינת ישראל.

אורי מקלב: יפה, אנחנו גם מעריכים את הפעילות, אני יודע שאתה משקיע בזה.

אורי מקלב: כדי לשלב צריך עבודת הכנה, יש לך תפקיד מאוד חשוב ומרכזי בעניין הזה, אנחנו מודים לך.

<חגית שוימר: ני רק רוצה לחדד, השר הזכיר את זה ואני רוצה רק לחדד ולהדגיש, שהמשרד רואה חשיבות רבה בתמיכה בהנדסה ויש את קרן מיה ופועל להגדלת התקציב למחקרים ולמלגות וכל מה שקשור למהנדסים.

<חגית שוימר: גם אם זה לא מוזכר בכותרת של המשרד יש מודעות גדולה.

אופיר אקוניס: אבל אני מסכים שצריך להדגיש את זה יותר, אני מסכים.

אורי מקלב: יפה.

אורי מקלב: אנחנו מודים לכל המשתתפים, אני רק רוצה להגיד במשפט הסיכום שאנחנו מאוד מעריכים את הפעילות שנעשית, מוקירים את הפעילות שנעשית, היא מרשימה מאוד, היא גם בולטת החוצה, זה כבר משפיע.

אורי מקלב: הדוברים, גם חבר הכנסת טרכטנברג, רואים שדרוג ומינוף מאוד חזק של הפעילות.

אורי מקלב: אנחנו יודעים שאתה תיארת הכול בקצרה ממש, בכל נושא שאמרת יש הרבה להרחיב.

אופיר אקוניס: אני שמח לשמוע.

אופיר אקוניס: היה שווה לבוא, אולי נבוא יותר.

אורי מקלב: אנחנו מחזקים את ידך.

אורי מקלב: בסיכום, חוץ מזה שנסכם את הכול, אני באמת רוצה בנושא של החקיקה של היום הלאומי, אני רוצה שתיקח את זה - - -

אופיר אקוניס: כן, כבר אנחנו מתחילים ל - - - היועצת המשפטית, כדאי לקדם את זה.

אופיר אקוניס: הצעת חוק ממשלתית, זה נהדר.

אופיר אקוניס: סליחה על הבורות, לא ידעתי שהממשלה בשנת 2000 כבר החליטה על דבר כזה.

אופיר אקוניס: 16 שנה, אתה עוקף את הדלקנים האוטומטיים.

<ענת לוי: בדיוק, אז כשהקימו את הוועדה, זו הייתה הוועדה המיוחדת לענייני מדע וטכנולוגיה, חבר הכנסת פרופ' נודלמן יזם את החלטת הממשלה, אבל זה נשאר בתור איזה שהיא החלטה הצהרתית.

אופיר אקוניס: בסדר, רעיון טוב, רעיון יפה.

אורי מקלב: נודלמן זה מחט.

אורי מקלב: זה נשאר כי זה מחט קטנה בתוך הדבר הזה ו - - -

<ענת לוי: אנחנו הקפדנו את היום הלאומי למדע, אבל אין לזה שום בסיס חוקי.

אורי מקלב: תודה רבה לכולם, יום טוב.